বাৰী লাও অলপ কোমল আৰু দীঘল হয়। প্ৰতি গছত ১০-১৫ টা ফল ধৰে।\nশীত আৰু গ্রীষ্মকালীন জাত\nপুচা মেঘদূত হাইব্রীড, পাতল সেউজীয়া আৰু দীঘল হয়।\nলাও উষ্ণ আৰু আর্দ্র সকলো পৰিবেশতে হয়। সকলো ধৰণৰ মাটিতে লাও চাং কৰা যায়। সূনিস্কাষিত মাটি লাও খেতিৰ বাবে উত্তম। দীঘলীয়া দিন আৰু বায়ুমণ্ডলৰ আর্দ্রতা স্ত্ৰী ফুল ধাৰণত সহায় কৰে। মাটিৰ নিৰপেক্ষতা বজায় ৰখা অর্থাৎ মাটিত পি.এইচ. ৬-৭ ৰাখিব লাগে। তাপমাত্রা ২৭-২৮ ডিগ্রী ছেলছিয়াচ হ'লে ফল ভাল হয়I বেছি বৃষ্টিপাত আৰু মেঘাচ্ছন্ন পৰিবেশত ৰোগ বিস্তাৰৰ সম্ভাৱনা বেছি থাকে আৰু ফল ব্যাপকভাবে কমি যাব পাৰেI\nলাও খেতিত জলসিঞ্চনৰ প্রয়োজন। সেই কাৰণে বর্ষাকাল লাও উৎপাদনৰ বাবে অতিৰিক্ত পানী ওলাই যোৱাৰ ব্যৱস্থা থাকিব লাগে। শীতকালত মাটিৰ অৱস্থা বূজি সপ্তাহত ২ বাৰ পানীৰ প্রয়োজন হ'ব পাৰে।\nযিহেতু লাওৰ শিপা বেচি তললৈ নাযায়, সেয়েহে সতর্কভাবে হস্ত চালিত যন্ত্র দ্বাৰা মাটিৰ বনবাত নিয়ন্ত্রন কৰিব লাগে। প্রয়োজন অনুযায়ী ২/৩ বাৰ্ বনবাত নিয়ন্ত্রণ কৰিব লাগে এনেদৰে বনবাত নিয়ন্ত্রণ লাগিব যাতে গছৰ শিপা ক্ষতিগ্রস্ত নহয়।\nলাও একলিংগিক ফল অর্থাৎ একেডাল গছতে পুৰুষ আৰু স্ত্ৰী ফুল বেলেগ ভাবে জন্মে। প্রাকৃতিকভাবে লাও গছত পতংগৰ্ দ্বাৰা পৰাগযোগ হয়। বহু সময়ত পৰাগযোগৰ অভাৱত লাও গছত ফলৰ উৎপাদন মাৰাত্মক ভাবে কমি যায়। যাৰ ফলত লাও বাগানত ফুলবোৰ কলা ৰং ধাৰণ কৰি সৰি পৰা দেখা যায়। আচলতে ই কোনো ৰোগ নহয় বৰং পৰাগযোগ নোহোৱাৰ ফলত এনে ঘটে। এই অৱস্থাৰে পৰা পৰিত্রাণ পাবলৈ কৃত্রিমভাবে পৰাগযোগ অত্যন্ত জৰুৰী। দুই ধৰণে কৃত্রম পৰাগযোগ কৰা হয় হাতৰ দ্বাৰা আৰু ৰাসায়নিক হৰম'ন প্রয়োগ কৰি ৰাসায়নিকভাবে মেলিক হাইড্রাইড (৪০০ পি পি এম). ট্রাহ আয়াৰে বেনজয়িক এছিড ৫০ পি পি এম), বোৰন(৩ পি পি এম) হাৰত স্প্ৰে কৰিব লাগে, আৰু ম্যালিক হাইড্রাজাইড (৫০০ পি পি এম) ইয়াৰ্ সৈতে প্রতি হেক্টৰত ১০০ কেজি নাইট্টজেন আৰু কেলছিয়ামে (২০ পি পি এম) প্রয়োগ কৰিব লাগে।\nহাতৰ দ্বাৰা কৃত্রিম ভাবে পৰাগযোগ কৰাৰ বাবে সময় নির্বাচন গুৰুত্বপুৰ্ণ। লাওগছত ফুল সাধাৰণতে ৰাতিপূৱা ৫-৯.৩০ ভিতৰত ফুলে। ফুল ফুলাৰ্ সময়ত ২ ঘণ্টা পিচত অৰ্থাৎ ৰাতিপুৱা ৭-৮ বজাৰ্ ভিতৰত পৰাগৰেণু পৰাগায়নৰ্ সর্বোচ্চ উপযোগী পর্যায়ত থাকে। ঠিক সেই সময়তে পুৰুষ ফুলটো ছিঙি নি স্ত্ৰী ফুলৰ্ পাহিটো পেলাই দিব লাগে। ইমান সময়ে পুৰুষ ফুলৰ পৰাগৰেণু স্ত্ৰী ফুলৰ গৰ্ভমূৰৰ ওপৰত স্থাপন কৰেI এনেদৰে সকলো স্তী ফুলক পৰাগায়িত কৰা যায়। হাতৰ দ্বাৰা পৰাগায়নৰ মাধ্যমে লাও পাচলিৰ ফল শতকৰা ৪০ ভাগ বাঢ়ি যায়। পুৰুষ ফুলৰ পৰাগৰেণু স্ত্ৰীফুলৰ গৰ্ভমুণ্ডৰ ওপৰত স্থাপন কৰি কিছু পৰাগৰেণু জোকাৰি দিব লাগে। এইদৰে সকলো স্ত্ৰীফুল বোৰ পৰাগযোগ কৰা যায়।\nলাও গছৰ উল্লেখযোগ্য ৰোগৰ বাবে পাউডাৰি মিলডিও (শুকান বতৰত), একথ্রাকনাজ (বর্ষাকাল আৰু ফিউজাবিয়াম উইল্ট (সকলো অৱস্থাত) অন্যতম। এছাডা বিটল পোকৰ আক্রমণ দেখা যায়। সকলো সময়ত পৰিস্কাৰ কৰি ৰাখিলে ৰোগত আক্রমণৰ পৰা ৰক্ষা পোৱা যায়।\nগৰ্ভৱতী গাইজনীৰ পোৱালি ভূমিস্থ কৰাৰ যন্ত্রণা নিশ্চয় মানুহতকৈ কম নহয়। গতিকে সেই সময়ত গাইজনীক অতি মৰমেৰে সকলোখিনি যাৱতীয় পৰিচৰ্য্যা কৰিব লাগে। তেনে কৰিলেহে গাইজনীৰ লগতে পোৱালিটোৰ স্বাস্থ্য ভালে থাকে। ল'ব লগীয়া যত্নবোৰ এনে ধৰণৰ - \n১। পোৱালি জন্ম দিব লগা দিনটোত গাইজনীক অকলশৰীয়াকৈ চাফা, কোমল ঠাইত ৰাখিব লাগে।\n২। গো-পালকে জন্ম দিব লগা দিনটোৰ কথা আগতীয়াকৈ জানি থ'ব লাগে। তাৰ বাবে ইনচেমিনেশ্যন কৰাৰ হিচাপ ৰাখিব লাগে। গাইগৰুৰ গৰ্ভধাৰণৰ সময় ২৭৮ - ২৯৩ দিন।\n৩। গর্ভধাৰণৰ পিছৰ দিনকেইটা অন্য গৰুজাকৰ পৰা আঁতৰাই ৰখা ভাল।\n৪। প্রসূতি বিষ আৰম্ভ হোৱাৰ ৪ ঘণ্টাৰ ভিতৰত পোৱালি ভূমিস্থ হ'ব লাগে। তাতকৈ বেছি দেৰি হ'লে পলম নকৰি পশু চিকিৎসকৰ সহায় ল'ব লাগে।\n৫। প্রকৃতিৰ নিয়ম অনুসৰি পোৱালি জন্ম হওঁতে প্ৰথমতে আগঠেঙৰ প্ৰথম অংশ আৰু লাহে লাহে মূৰৰ নাকৰ অংশ বাহিৰ ওলাব লাগে। যদি তেনে নহয় তেন্তে পোৱালি দিয়াত অসুবিধা হ'ব। ইয়াৰ কাৰণ বহুতো। তাৰ ভিতৰত গৰ্ভৰ ভিতৰত থকা পোৱালিটো ওলোটা বা পথালি হৈ থাকিব পাৰে। তেনেহ'লে পোৱালি জন্ম হোৱাটো অসম্ভৱ হৈ পৰে। কেতিয়াবা আকৌ এটা ঠেং, কেতিয়াবা কেৱল মূৰটো বাহিৰলৈ ওলাব পাৰে। তেনেহ'লে ভয় খাব নালাগে বা ঠেং বা মূৰত ধৰি টানিবলৈ চেষ্টা কৰিব নালাগে। তেনে কৰিলে পোৱালিটোৰ জীৱন বিপদাপন্ন হ'ব পাৰে। তেনে লক্ষণ দেখিলে পশু চিকিৎসকৰ সহায় ল'ব লাগে।\n৬। নিয়মিতভাৱে পোৱালি ওলোৱাৰ পাছত জন্মদ্বাৰ আৰু কামৰ দেহ অংশ পটাছিয়াম পাৰমাংগানেট পানীৰে ধুই দিব লাগে। গৰম পানীত নিম গছৰ পাত দি সেই পানীৰেও ধুব পাৰে।\n৭। গাইজনীক পোৱালি জন্ম দিয়াৰ পাছতে গৰম পানী খাবলৈ দিব লাগে।\n৮। পোৱালি জন্ম হোৱাৰ পাছতে জৰায়ুৰ ফুল সৰাব লাগে। নহ'লেও ২/ ৪ ঘণ্টাৰ ভিতৰত সৰিব পাৰে। যদি ৮ ৰ পৰা ১ ২ ঘণ্টাৰ ভিতৰত ফুল নসৰে তেন্তে পশু চিকিৎসকৰ সহায় ল'ব লাগে। অৱশ্যে তাৰ আগতে Reptarta খুৱাব পাৰে। ডাঙৰ জাতৰ গৰু-ম'হক ৫০/৬০ গ্রাম দিনে দুবাৰকৈ ৩/৫ দিনলৈ খুৱাব লাগে।\n৯। পোৱালি জন্ম হোৱাৰ পাছতে গাখীৰ খিৰাই দিব লাগে নহ'লে ওহাৰ ফুলা বেমাৰ হ'ব।\n১০। বেছিকৈ গাখীৰ দিয়া গাইৰ গাখীৰ খীৰাওঁতে সকলো গাখীৰ উলিয়াই দিব নালাগে। তেনে কৰিলে কেলচিয়াম কম হৈ প্ৰসৱীয় জঠৰতাত ভুগিব পাৰে। গতিকে প্রথম দুদিনমান ওহাৰত গাখীৰ এৰিব লাগে।\n১১। পোৱালি জন্মদিয়াৰ পাছত কমেও ২/৩ দিন গাইজনীক পোৱালিসহ একেলগেই ৰাখিব লাগে।\n১২। পোৱালি দিয়াৰ প্ৰথম দিনা গৰম পানী খাবলৈ দিব লাগে আৰু গৰম পানীত মিহলাই চাপৰ, গুৰ আৰু অলপ নিমখ মিহলাই দিব লাগে।\n১৩। দ্বিতীয় দিনা গৰম পানীত চাপৰ এক কেজি, গুৰ ২০০ গ্রাম আৰু নিমখ ২০ গ্ৰামকৈ প্রতিদিনে দিব লাগে। কেঁচা ঘাঁহ পেট ভৰাই খাবলৈ দিব লাগে। একেদৰে এক সপ্তাহ দিব লাগে।\n১৪। এক সপ্তাহৰ পৰা উপৰিউক্ত দানাৰ উপৰি বেচন ডেৰ কেজি প্রতিদিনে তিনিভাগত দিব লাগে।
